stanford-oval/wikipedia huggingface dataset:
Nertšinski Zavodin piiri

Nertšinski Zavodin piiri Taka-Baikalian aluepiirin kartalla.
Nertšinski Zavodin piiri (ven. Нерчинско-Заводский район, Nertšinsko-Zavodski raion) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 9 700 neliökilometriä. Asukkaita on 11 800 henkeä (vuonna 2009).
Nertšinski Zavodin piiri sijaitsee Taka-Baikalian aluepiirin kaakkoisosassa. Pohjoisessa ja idässä Argun-joki erottaa sen Kiinasta. Etelässä se rajoittuu Taka-Baikalian Kalgan ja lännessä Gazimurski Zavodin piireihin.
Piiriin kuuluu 15 maalaiskuntaa: Argunsk, Bolšoi Zerentui, Buldurui, Georgijevka, Gorbunovka, Gornyi Zerentui, Išaga, Ivanovka, Javlenka, Mihailovka, Nertšinski Zavod, Olotši, Širokaja, Tšašino-Ildikan ja Urovskije Kljutši. Hallinnollinen keskus on Nertšinski Zavodin kylä. Asutuskeskuksia on yhteensä 24.
Nertšinski Zavodista on maantieyhteys aluepiirin pääkaupunkiin Tšitaan, jonne on matkaa 658 kilometriä. Lentokenttä suljettiin 1990-luvulla.
Seudun kehitykseen ovat vaikuttaneet 1700-luvulla syntynyt Nertšinskin pakkotyövankila, sen yhteydessa harjoitettu kaivostoiminta sekä vuonna 1851 perustetut Itä-Siperian kasakkajoukot. Kaivostoiminta loppui 1990-luvulla, mutta sen uudelleen aloittamista valmistellaan. Piirissä harjoitetaan metsänhankintaa ja maataloustuotteiden jalostusta. Maatalous on erikoistunut lampaanhoitoon, lihan ja maidon tuotantoon sekä viljanviljelyyn.
Nähtävyyksiä ovat mm. Gornyi Zerentuin pakkotyövankila ja Donon petroglyfit. Paikallislehtenä ilmestyy Sovetskoje Priargunje.
Aiheesta muualla

Nertšinski Zavodin piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Neville Bulwer-Lytton

| Mitalit> Maa:   Yhdistynyt kuningaskunta.Miesten jeu de paume. Olympialaiset  | Mitalit> Maa:   Yhdistynyt kuningaskunta.Miesten jeu de paume. Olympialaiset  | Mitalit> Maa:   Yhdistynyt kuningaskunta.Miesten jeu de paume. Olympialaiset  | Maa:   Yhdistynyt kuningaskunta> Miesten jeu de paume. |
| --- | --- | --- | --- |
|  Pronssia | Lontoo 1908 | Kaksinpeli |  |
Neville Stephen Bulwer-Lytton, Lyttonin kolmas jaarli, OBE (6. helmikuuta 1879 Kalkutta, Brittiläinen Intia – 9. helmikuuta 1951 Pariisi, Ranska) oli brittiläinen sotilas ja taidemaalari.
Bulwer-Lyttonin isä Robert Lytton oli Lyttonin ensimmäinen jaarli. Neville meni vuonna 1899 naimisiin Wentworthin paronitar Judith Bluntin kanssa, ja pari sai kolme lasta. Bulwer-Lytton esitteli maalauksiaan vuosina 1900–1940 useissa gallerioissa, muun muassa Lontoon kuninkaallisessa akatemiassa. Hän oli jeu de paumessa kansainvälisen tason taitaja ja voitti olympiapronssia kaksinpelistä Lontoossa 1908. Bulwer-Lytton palveli ensimmäisessä maailmansodassa länsirintamalla Sommen ja Amiensin taisteluissa saaden Ranskan hallitukselta kunniamerkin. Hän erosi ensimmäisestä vaimostaan vuonna 1923 ja nai vielä myöhemmin Alexandra Fortelin, jonka kanssa hän sai yhden tyttären. Bulwer-Lytton sai vuonna 1947 jaarlin tittelin hänen veljensä kuoltua, ja vuonna 1951 hän kuoli itse 72 vuoden iässä Pariisissa.
NBA-kausi 2014–2015

NBA-kausi 2014–2015 oli NBA-koripalloliigan 69. kausi. Runkosarja alkoi 28. lokakuuta 2014 ja päättyi 15. huhtikuuta 2015, jonka jälkeen käynnistyvät pudotuspelit. Golden State Warriors voitti ensimmäisen mestaruutensa 40 vuoteen kukistettuaan 16. kesäkuuta päättyneessä finaalisarjassa Cleveland Cavaliersin voitoin 4–2.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Russell Westbrook | Oklahoma City Thunder | 28.1 |
| Levypalloja per ottelu | DeAndre Jordan | Los Angeles Clippers | 15.0 |
| Syöttöjä per ottelu | Chris Paul | Los Angeles Clippers | 10.2 |
| Riistoja per ottelu | Kawhi Leonard | San Antonio Spurs | 2.3 |
| Torjuntoja per ottelu | Anthony Davis | New Orleans Pelicans | 2.9 |
| Pelitilanneheittojen tarkkuus | DeAndre Jordan | Los Angeles Clippers | 71.0% |
| Vapaaheittojen tarkkuus | Stephen Curry | Golden State Warriors | 91.4% |
| Kolmen pisteen heittojen tarkkuus | Kyle Korver | Atlanta Hawks | 49.2% |
Palkitut pelaajat

Arvokkain pelaaja (MVP): Stephen Curry, Golden State Warriors
Vuoden tulokas: Andrew Wiggins, Minnesota Timberwolves
Vuoden puolustuspelaaja: Kawhi Leonard, San Antonio Spurs
Paras kuudes pelaaja: Louis Williams, Toronto Raptors
Kehittynein pelaaja: Jimmy Butler, Chicago Bulls
Vuoden valmentaja: Mike Budenholzer, Atlanta Hawks
Finaalien MVP: Andre Iguodala, Golden State Warriors
Aiheesta muualla

Kuvia tai muita tiedostoja aiheesta NBA-kausi 2014–2015 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Neville Hall

Neville Hall (s. 1962 Wellington) on uusiseelantilainen säveltäjä, joka on asunut Sloveniassa vuodesta 1993. Hän opiskeli sävellystä John Elmslyn ja John Rimmerin johdolla Aucklandin yliopistossa vuosina 1987–91 ja sai sieltä musiikin maisterin arvon. Hän sai tämän jälkeen opetusta Franco Donatonilta Accademia Musicale Chigianassa Italiassa vuonna 1992. Hall on saanut monia palkintoja Uudessa-Seelannissa, Italiassa ja Sloveniassa.
Hallin sävellystuotanto koostuu pääasiassa orkesteri- ja kamarimusiikkiteoksista, joita on esitetty eri puolilla maailmaa. Hallilla oli Chamber Music New Zealandin säveltäjäresidenssi vuonna 1995, ja hän toimi Slowind-festivaalin taiteellisena johtajana 2005.
Musta ritari

Venäläisen mustan ritarin haarniska.
Musta ritari on käsitteenä itsenäinen ritari tai sotilas, jolla ei ole isäntää tai herraa tai joka ei halua paljastaa, ketä hän palvelee. Kirjallisuudessa ja elokuvissa musta ritari on arvoituksellinen ja yleensä pahansuopa hahmo. Heraldisessa mielessä musta ritari on tunnukseton tai tunnuksensa peittänyt ritari, eräänlainen freelance-sotilas. Koska mustilla ritareilla ei ollut suvun kunniaa ja omaisuutta suojeltavanaan, he muodostivat villin kortin taistelukentällä, eivätkä aina noudattaneet ritarien kunniakoodia. Tämä on saattanut olla taustana mustien ritareiden huonolle maineelle.
Fiktiossa

Fiktiossa musta ritari on usein paha, erittäin taitava ja häijy ritari. Heillä on usein kuviteltu olevan yliluonnollisia kykyjä.
Naisten Ykköspesis-kausi 2023

| --- | --- |
Järjestyksessä:  43
Joukkueita:  16
Runkosarja
Päiväys:  10. toukokuuta – 12. elokuuta
Muut sarjat
Ylempi sarja:  Superpesis
Alempi sarja:  Suomensarja
Miesten kausi:  Miesten Ykköspesis
   ← 2022  2024 →
Ykköspesis-kausi 2023 oli Suomen pesäpallon toiseksi korkeimman sarjatason Ykköspesiksen 43. kausi. Kauteen osallistui 16 joukkuetta maantieteellisesti jaettuna kahteen kahdeksan joukkueen lohkoon.
Runkosarja > Etelälohko

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Pöytyän Urheilijat | 22 | 13 | 7 | 0 | 2 | 219 | 96 | +123 | 53 | Pudotuspelit |
| 2 | Laitilan Jyske | 22 | 12 | 6 | 2 | 2 | 186 | 98 | +88 | 50 | Pudotuspelit |
| 3 | Janakkalan Jana | 22 | 4 | 6 | 7 | 5 | 167 | 195 | −28 | 31 | Pudotuspelit |
| 4 | Jyväskylän Kirittäret -2 | 22 | 5 | 5 | 4 | 8 | 199 | 221 | −22 | 29 |  |
| 5 | Pesä Ysit | 22 | 2 | 8 | 5 | 7 | 166 | 165 | +1 | 27 | Pudotuspelit |
| 6 | Pesäkarhut Akatemia | 22 | 2 | 6 | 7 | 7 | 140 | 147 | −7 | 25 |  |
| 7 | Jalasjärven Jalas | 22 | 3 | 5 | 3 | 11 | 141 | 193 | −52 | 22 | Putoamiskarsinta |
| 8 | Mailajuniorit | 22 | 0 | 1 | 3 | 18 | 100 | 282 | −182 | 5 | Putoamiskarsinta |
↑  Kakkosjoukkueet eivät voi nousta, eivätkä siten päästä myöskään jatkopeleihin.
Runkosarja > Pohjoislohko

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Oulun Lippo | 22 | 9 | 5 | 6 | 2 | 208 | 163 | +45 | 43 | Pudotuspelit |
| 2 | Ylivieskan Kuula | 22 | 9 | 6 | 2 | 5 | 206 | 154 | +52 | 41 | Pudotuspelit |
| 3 | Kajaanin Pallokerho | 22 | 7 | 5 | 6 | 4 | 216 | 172 | +44 | 37 | Pudotuspelit |
| 4 | Tyrnävän Tempaus | 24 | 9 | 6 | 1 | 8 | 191 | 179 | +12 | 40 | Pudotuspelit |
| 5 | Seinäjoen Maila-Jussit | 22 | 5 | 7 | 5 | 5 | 242 | 199 | +43 | 34 |  |
| 6 | Lappajärven Veikot | 22 | 5 | 6 | 2 | 9 | 219 | 188 | +31 | 29 |  |
| 7 | Pattijoen Urheilijat | 22 | 2 | 7 | 3 | 10 | 162 | 208 | −46 | 23 | Putoamiskarsinta |
| 8 | Puijon Pesis | 22 | 1 | 4 | 2 | 15 | 161 | 263 | −102 | 13 | Putoamiskarsinta |
↑  Kakkosjoukkueet eivät voi nousta, eivätkä siten päästä myöskään jatkopeleihin.
Neville Southall

Neville Southall
Neville Southall (s. 16. syyskuuta 1958 Llandudno, Wales) on walesilainen jalkapallomaalivahti. Southall pelasi lähes koko uransa Evertonissa, johon hän siirtyi Burystä heinäkuussa 1981. Evertonin jälkeen Southall pelasi lyhyitä jaksoja 12 eri joukkueessa, pääasiassa Englannin alasarjoissa. Keväällä 2000 hän palasi yhden ottelun ajaksi Valioliigaan siirryttyään Bradford Cityyn.
Southall voitti Evertonin paidassa Englannin cupin vuosina 1984 ja 1995, Englannin liigan vuosina 1985 ja 1987 sekä Euroopan cupvoittajien cupin vuonna 1985. Southall pelasi Evertonissa ennätykselliset 578 liigaottelua. Cup-ottelut mukaan lukien Southall edusti vuosina 1981–1998 Evertonia yhteensä 750 ottelussa. Hänet valittiin Englannin jalkapallotoimittajien Vuoden jalkapalloilijaksi vuonna 1985. Southall pelasi Walesin maajoukkueessa 92 kertaa, mikä oli aikanaan maan ennätys. Southall ei koskaan pelannut jalkapallon arvokisoissa, vaikka hänen huippuvuosinaan maajoukkueessa pelasivat myös monet muut Englannin liigan maineikkaista pelaajista, kuten Kevin Ratcliffe, Ian Rush ja Mark Hughes sekä myöhemmissä vaiheissa myös muun muassa Dean Saunders ja Ryan Giggs.
Southallin kulta-aika kesti varsin pitkään, sillä häntä pidettiin yleisesti yhtenä maailman parhaista maalivahdeista 1980-luvun puolivälistä pitkälle 1990-luvulle. Hänet tunnettiin erinomaisena refleksitorjujana, minkä lisäksi hän vaikutti täysin pelottomalta pahoissakin maalineduskahinoissa. Tästä huolimatta hän loukkaantui uransa aikana hyvin harvoin. Pisin tällainen jakso sattui vuoteen 1986.
Neville Southallille myönnettiin vuonna 1997 MBE-mitali ja Brittiläisen imperiumin ritarikunnan jäsenyys ansioistaan jalkapallossa.
Höyry-kone

| Höyry-kone> Tiedot |
| --- | --- |
Toiminnassa:  1991–2001
Tyylilaji:  progressiivinen rock
Kotipaikka:  Suomi
Laulukieli:  suomi
Entiset jäsenet:  Teemu Hänninen   Jussi Kärkkäinen   Jukka Hannukainen   Tuomas Hänninen   Marko Manninen   Jarno Sarkula   Topi Lehtipuu   Nina Lehos   Matti Jalava   Erno Haukkala  
Levy-yhtiö:  APM  
Infobox OKNimi-testi OK: 
Höyry-kone oli suomalainen progressiivisen rockin yhtye. Yhtye julkaisi uransa aikana kaksi levyä:  Hyönteisiä voi rakastaa ja Huono Parturi. Molemmat levyt julkaistiin ruotsalaisen APM-levy-yhtiön kautta. Höyry-kone on mukana myös kokoelmalevyllä Slave to the Power – the Iron Maiden Tribute, jolla yhtye esittää version Iron Maidenin kappaleesta The Trooper. Jarno Sarkula perusti vuonna 1997 Teemu Hännisen kanssa uuden yhtyeen Alamaailman Vasarat, johon liittyi myöhemmin myös Marko Manninen. Nimi "Höyry-kone" on kirjoitettu yhdysmerkillä, jotta se kuulostaisi vanhahtavalta.
Jäsenet

Teemu Hänninen: rummut (1991–)
Jussi Kärkkäinen: kitarat, polkuharmooni (1991–)
Jukka Hannukainen: laulu, syntetisaattorit ja ohjelmointi (1991–1997)
Tuomas Hänninen: kitarat (1994–)
Marko Manninen: sello (1994–)
Jarno Sarkula: bassot, polkuharmooni (1994–)
Topi Lehtipuu: laulu, viulu (1994–1997)
Nina Lehos: oboe (1994–1997)
Matti Jalava: laulu (1997–)
Erno Haukkala: pasuuna (1997–)
Diskografia > Albumit

Hyönteisiä voi rakastaa (1995)
Örn / Raskaana / Hämärän joutomaa / Pannuhuoneesta / Luottamus / Kaivoonkatsoja / Kosto / Hätä / Myrskynmusiikkia / Hyönteiset
Huono parturi (1997)
Beata viscera (Perotinus) / Terva-Antti ku häihin lähti / Karhunkaato / Lumisaha / Baksteri / Huono parturi / Ullakon lelut / Tottele / Kala / Laahustaja / Laina-ajalla
Molemmat albumit äänitti,mixasi ja tuotti  Joonas Pirttilä
Live in Sweden (2014)
Myrskymusiikkia / Kaivoonkatsoja / Baksteri / Hyönteiset / Örn / Luottamus / Hätä / Raskaana / Kosto / Lumisaha / Hämärän joutomaa
äänitti Joonas Pirttilä Cozmoz, Börlande, Ruotsi 3. toukokuuta 1996, miksasi Jussi Kärkkäinen
Myötäpurje

Myötäpurje eli pakopurje on jokseenkin kapea nelikulmainen purje. Raakapurjealuksissa se nostettiin myötätuulella joko keulamaston tai isonmaston raakojen jatkoksi kiinnitettyihin puomeihin. Purjeen tarkoitus on saada aluksen nopeus nousemaan suurentamalla purjepinta-alaa.
III (Eva & Manun albumi)

| III Eva & Manu |
| --- | --- | --- |

Studioalbumin tiedot
 Julkaistu: 6. elokuuta 2021
 Kesto: 38.17
 Levy-yhtiö: Monges Records
Eva & Manun muut julkaisut
| In the Woods 2019 | III 2021 |   |
III on ranskalais-suomalaisen popduon Eva & Manun kolmas studioalbumi, joka julkaistiin 6. elokuuta 2021.
Kappaleet

Ocean – 4.08
Traces – 3.40
Tree – 3.29
Hanami – 4.17
Left For Me – 3.05
Caught – 3.16
Over You – 3.53
Never Been Good At Changing – 5.05
Flesh and Bones – 3.45
Interlude – 0.22
Barely 24 – 3.11
IRCQuotes

IRCQuotes eli IRC-sitaatit on bash.orgin suomenkielinen vastine. Sivustolle kerätään IRCistä lainattuja humoristisia keskustelunpätkiä, joita sivuston käyttäjät voivat lukea ja äänestää. Sisältö kattaa myös urbaaneja legendoja, joiden todenmukaisuutta on vaikea todentaa.
Tekninen tausta

Ylläpitäjänä toimii Santeri ”Santzes” Tarvainen. Sivustolla on noin 2,5 miljoonaa sivulatausta kuussa. Rekisteröityneitä käyttäjiä on yli 35 000 ja hyväksyttyjä lainauksia yli 12 000 (heinäkuussa 2015). Sivusto on toteutettu PHP:llä MySQL-tietokantaa käyttäen.
Sitaatin kiertokulku

Uuden sitaatin arvostelee neljä moderaattoria.
Sitaatti hyväksytään kaikkien nähtäville, jos sillä neljän moderaattorin tarkistuksen jälkeen on vähintään 2 plus-pistettä, eli jos vähintään kolme moderaattoria on antanut sille hyväksyntänsä.
Jos kaikki antoivat sitaatille miinuspisteen, niin sitaatti poistuu kaikkien näkyvistä. Muulloin sitaatti näkyy erillisessä hylätyt-osiossa.
Moderaattorit voivat tarpeen vaatiessa (asiaton, rasistinen yms. sisältö) muokata sitaatin sisältöä, siirtää sen hylättyjen listalle tai poistaa sen kokonaan.
Aiheesta muualla

IRCQuotesin kotisivut
IRCQuotesin lista moderaattoreista ja jäsenistä
Bash.org, IRCQuotesin innoittanut yhdysvaltalainen sivusto (Arkistoitu – Internet Archive) (englanniksi)
Ruotsin bash.org (ruotsiksi)
Natalja Ustinova

| Mitalit | Mitalit | Mitalit |  |
| --- | --- | --- | --- |
|   Natalja Ustinova EM-kilpailuissa 1966  |   Natalja Ustinova EM-kilpailuissa 1966  |   Natalja Ustinova EM-kilpailuissa 1966  |  |
Maa:   Neuvostoliitto
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 4 × 100 m sekauintiviesti |  |
| EM-kilpailut  | EM-kilpailut  | EM-kilpailut  |  |
|  Kultaa | Utrecht 1966 | 4 × 100 m vapaauintiviesti |  |
Natalja Andrejevna Ustinova (ven. Наталья Андреевна Устинова, s. 22. joulukuuta 1944 Taškent) on uzbekistanilainen Neuvostoliittoa edustanut uimari, olympiamitalisti ja Euroopan-mestari.
Ustinova edusti Neuvostoliittoa Tokion kesäolympialaisissa 1964 ja Méxicon kesäolympialaisissa 1968. Tokiossa 1964 hän saavutti pronssia 4 × 100 metrin sekauintiviestissä ja kilpaili myös 100 metrin vapaauinnissa. Méxicossa 1968 hän osallistui samoihin kilpailuihin. Ustinova kuului Neuvostoliiton Euroopan-mestaruuden voittaneeseen joukkueeseen 4 × 100 metrin vapaauintiviestissä Utrechtin EM-kilpailuissa 1966.
Natalja Poklonskaja

| Natalja Poklonskaja |
| --- | --- |

Henkilötiedot
Syntynyt: 18. maaliskuuta 1980 (ikä 44) Myh’ailivkan kylä, Perevalskin piiri, Vorošilovgradin alue, Ukrainan SNT, Neuvostoliitto
Ammatti:  lakimies
Poliitikko
Puolue:  Yhtenäinen Venäjä
Asema:  kansanedustaja (2016–)
Uskonto:  ortodoksi
Puoliso:  Ivan Solovjov (vih. 2018)
Lapset:  1
Natalja Vladimirovna Poklonskaja (ven. Ната́лья Влади́мировна Покло́нская, ukr. Наталія Володимирівна Поклонська, Natalija Volodymyrivna Poklonska; s. 18. maaliskuuta 1980) on entinen Venäjän parlamentin alahuoneen eli duuman edustaja ja entinen Venäjän miehityshallinnon Krimin tasavallan korkein syyttäjäviranomainen.
Poklonskaja syntyi Myh’ailivkan kylässä nykyisellä Luhanskin alueella, ja muutti perheineen vuonna 1990 Krimille Jevpatorijaan. Hän valmistui vuonna 2002 Harkovan ulkoasiainyliopiston Jevpatorijan-filiaalista. Vuosina 2002–2006 hän toimi Krimin autonomisen tasavallan Krasnohvardijsken piirin apulaissyyttäjänä ja vuosina 2006–2010 Jevpatorijan kaupungin apulaissyyttäjänä. Vuosina 2010–2011 hän työskenteli Krimin syyttäjänvirastossa ja vuosina 2011–2012 Simferopolin syyttäjänvirastossa. Vuosina 2012–2014 hän työskenteli Ukrainan valtakunnansyyttäjänvirastossa.
Krimin kriisin aikana helmikuussa 2014 Poklonskaja irtisanoutui valtakunnansyyttäjänvirastossa ja siirtyi Krimille, jossa Venäjän miehityksen jälkeen Krimin autonomisen tasavallan hallitus nimitti hänet maaliskuussa tasavallan syyttäjäksi.  Venäjän syyttäjänvirasto nimitti Poklonskajan toukokuussa miehityshallinnon perustaman ”Krimin tasavallan” virkaatekeväksi korkeimmaksi syyttäjänviranomaiseksi ja toukokuussa varsinaiseksi tasavallan syyttäjäksi. Ukrainan sisäministeriö on etsintäkuuluttanut Poklonskajan.
Poklonskaja valittiin vuonna 2016 Venäjän valtioduumaan, jossa hän istui vuoteen 2021 asti. Hän oli Yhtenäinen Venäjä -parlamenttiryhmän jäsen.
NBA-kausi 2015–2016

NBA-kausi 2015–2016 oli NBA-koripallosarjan 70. kausi. Runkosarja alkoi 27. lokakuuta 2015 ja päättyi 13. huhtikuuta 2016, jonka jälkeen käynnistyivät pudotuspelit.
Kauden tapahtumiin lukeutuivat muun muassa edelliskauden mestari Golden State Warriorsin ennätyksellisen voitokas runkosarja, Stephen Curryn loistava runkosarjakausi, sarjan pitkäaikaisten huippupelaajien Tim Duncanin ja Kobe Bryantin urien päättyminen ja LeBron Jamesin tähdittämän Cleveland Cavaliersin historian ensimmäinen, vasta seitsemännessä ottelussa ratkennut, mestaruus.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Stephen Curry | Golden State Warriors | 30,1 |
| Levypalloja per ottelu | Andre Drummond | Detroit Pistons | 14,8 |
| Syöttöjä per ottelu | Rajon Rondo | Sacramento Kings | 11,7 |
| Riistoja per ottelu | Stephen Curry | Golden State Warriors | 2,14 |
| Torjuntoja per ottelu | Hassan Whiteside | Miami Heat | 3,68 |
| Pelitilanneheittojen tarkkuus | DeAndre Jordan | Los Angeles Clippers | 70,3 % |
| Vapaaheittojen tarkkuus | Stephen Curry | Golden State Warriors | 90,8 % |
| Kolmen pisteen heittojen tarkkuus | J. J. Redick | Los Angeles Clippers | 47,5 % |
| Tehokkuus | Stephen Curry | Golden State Warriors | 31,56 |
Palkitut pelaajat

Clippersin Jamal Crawford palkittiin NBA:n historian ensimmäisenä pelaajana kolmannen kerran kauden parhaana kuudentena pelaajana, ja hän oli 36-vuotiaana vanhin kyseisen palkinnon voittanut pelaaja. Spursin Kawhi Leonard voitti vuoden puolustuspelaajan palkinnon toisen kerran peräkkäin ensimmäisenä ei-sentterinä noin 25 vuoteen.
Arvokkain pelaaja (MVP): Stephen Curry, Golden State Warriors
Vuoden tulokas: Karl-Anthony Towns, Minnesota Timberwolves
Vuoden puolustuspelaaja: Kawhi Leonard, San Antonio Spurs
Paras kuudes pelaaja: Jamal Crawford, Los Angeles Clippers
Kehittynein pelaaja: C. J. McCollum, Portland Trail Blazers
Vuoden valmentaja: Steve Kerr, Golden State Warriors
Finaalien MVP: LeBron James, Cleveland Cavaliers
Aiheesta muualla

Kuvia tai muita tiedostoja aiheesta NBA-kausi 2015–2016 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
NBA-kausi 2016–2017

NBA-kausi 2016–2017 oli NBA-koripallosarjan 71. kausi. Runkosarja alkoi 24. lokakuuta 2016 ja päättyi 12. huhtikuuta 2017, jonka jälkeen käynnistyivät pudotuspelit.
Tapahtumia

Russell Westbrook pelasi historian toisena pelaajana runkosarjan läpi tripla-tuplan keskiarvolla. Häntä ennen samoihin tilastolukemiin oli kyennyt vain Oscar Robertson 55 vuotta aikaisemmin. Westbrook rikkoi myös Robertsonin samanikäisen yhden kauden tripla-tuplaennätyksen tilastoituaan tripla-tuplan runkosarjassa 42 kertaa.
James Harden tilastoi yksittäisessä ottelussa 53 pistettä, 16 levypalloa ja 17 koriinjohtanutta syöttöä, ensimmäisen 50–15–15-tilastorivin NBA:n historiassa.
Draymond Green kirjautti NBA:n historian ensimmäisen tripla-tuplan ilman kaksinumeroisia pistelukemia. Green saavutti kaksinumeroiset lukemat levypalloissa, koriinjohtaneissa syötöissä ja pallonriistoissa.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Russell Westbrook | Oklahoma City Thunder | 31.6 |
| Levypalloja per ottelu | Hassan Whiteside | Miami Heat | 14.1 |
| Syöttöjä per ottelu | James Harden | Houston Rockets | 11.2 |
| Riistoja per ottelu | Draymond Green | Golden State Warriors | 2.03 |
| Torjuntoja per ottelu | Rudy Gobert | Utah Jazz | 2.66 |
| Pelitilanneheittojen tarkkuus | DeAndre Jordan | Los Angeles Clippers | 71.3% |
| Vapaaheittojen tarkkuus | C. J. McCollum | Portland Trail Blazers | 91.2% |
| Kolmen pisteen heittojen tarkkuus | Kyle Korver | Atlanta/Cleveland | 45.1% |